title: Id-Direttiva tal-Kummissjoni 2004/62/KE tas-26 ta' April 2004 li temenda d-Direttiva tal-Kunsill 91/414/KEE sabiex tinkludi l-mepanipirim bħala sustanza attivaTest b'rilevanza għaż-ŻEE

text:
Avviż Legali Importanti

|

32004L0062

Official Journal L 125 , 28/04/2004 P. 0038 - 0040

		Id-Direttiva tal-Kummissjoni 2004/62/KEtas-26 ta' April 2004li temenda d-Direttiva tal-Kunsill 91/414/KEE sabiex tinkludi l-mepanipirim bħala sustanza attiva(Test b'rilevanza għaż-ŻEE)IL-KUMMISSJONI TAL-KOMUNITAJIET EWROPEJWara li kkunsidrat it-Trattat li jistabbilixxi l-Komunitá Ewropea,Wara li kkunsidrat id-Direttiva tal-Kunsill 91/414/KEE tal-15 ta' Lulju 1991 li tirrigwarda t-tqegħid fis-suq ta' prodotti għall-protezzjoni tal-pjanti [1], u b'mod partikolari l-Artikolu 6(1) tagħha,Billi:(1) Skond l-Artikolu 6 [2] tad-Direttiva 91/41/KEE, fl-24 ta' Ottubru 1997 l-Italja rċeviet applikazzjoni minn għand il-Kumiai Chemical Industry Co., Ltd għall-inklużjoni tas-sustanza attiva mepanipirim (bl-isem ta' qabel: KIF 3535) fl-Anness I mad-Direttiva 91/414/KEE. Id-Deċiżjoni tal-Kummissjoni 98/676/KEE [3] ikkonfermat illi d-dossier kien "komplet" u li jista' jiġi kkunsidrat li jissodisfa, fil-prinċipju, il-ħtiġiet ta' l-informazzjoni u tat-tagħrif ta' l-Annessi II u III mad-Direttva 91/414/KEE.(2) Rigward din is-sustanza attiva, ġew stmati l-effetti fuq is-saħħa tal-bniedem u fuq l-ambjent, skond id-disposizzjonijiet ta' l-Artikolu 6(2) u tad-Direttiva 91/414/KEE, għall-użi proposti mill-applikant. L-Istat Membru rapporteur innominat, issottometta lill-Kummissjoni abbozz tar-rapport ta' stima li jirrigwarda s-sustanza fit-12 ta' Lulju 2000.(3) L-abbozz tar-rapporti ta' stima kienu rivisti mill-Istati Membri u mill-Kummissjoni ġewwa l-Kumitat Permanenti tal-Katina ta' l-Ikel u s-Saħħa ta' l-Annimali. Ir-rivista kienet iffinalizata fit-30 ta' Marzu 2004 fil-format tar-rapport ta' rivista tal-Kummissjoni għall-mepanipirim.(4) Id-dossier u t-tagħrif mir-rivista ġew issottomessi wkoll lill-Panel Xjentifiku tas-Saħħa tal-Pjanti, il-Prodotti għall-Protezzjoni tal-Pjanti u l-Fdalijiet tagħhom. Ir-rapport ta' dan il-Panel kien adottat b'mod formali fit-23 ta' Ottibru 2003(3)Il-Panel kien mitlub li jikkumenta dwar it-tumuri tal-fwied fil-firien u l-ġrieden esposti għall-mepanipirim u li jagħti l-opinjoni tiegħu dwar il-kwistjoni jekk jistax jiġi preżunt livell stabbilit (għatba) għall-formazzjoni tat-tumuri.Fl-opinjoni tiegħu, il-Panel ikkonkluda illi l-mepamipirim iġiegħel li jinħolqu t-tumuri fil-firien u l-ġrieden b'mekkaniżmu li korrentement mhux magħruf imma madankollu jinvolvi għatba li iktar baxx minnha mhux mistennija li jiżviluppaw it-tumuri, u li għalhekk jista' jiġi assenjat livell ta' siġurtà ta' esposizzjoni mill-bniedem.Tqiesu r-rakkomandazzjonijiet tal-Panel Xjentifiku matul ir-rivista iktar u f'din id-Direttiva u f'dan ir-Rapport ta' Rivista. Il-valutazzjoni ġewwa l-Kumitat Permanenti kkonkluda illi ma jkun hemm l-ebda esposizzjoni umana mhux aċċettabbli skond il-kondizzjonijiet proposti ta' l-użu.(5) Mill-eżamijiet varji magħmula, deher illi l-prodotti għall-protezzjoni tal-pjanti li fihom is-sustanza attiva interessata jistgħu jiġu mistennija li jissodisfaw, b'mod ġenerali, il-ħtiġiet stabbiliti fl-Artikolu 5(1) (a) u (b) u l-Artikolu 5(3) tad-Direttiva 91/414/KEE, b'mod partikolari rigward l-użi li kienu eżaminati u ddettaljati fir-rapport ta' rivista tal-Kummissjoni. Huwa għalhekk approprjat li l-mepanipirim jiġi inkluż fl-Anness I, sabiex jiġi żgurat illi fl-Istati Membri kollha jkunu jistgħu jiġu konċessi l-awtorizzazzjonijiet għall-prodotti għall-protezzjoni tal-pjanti li jkun fihom din is-sustanza attiva skond id-disposizzjonijiet ta' din id-Direttiva.(6) Wara l-inklużjoni, l-Istati Membri għandhom ikunu permessi perjodu raġjonevoli taż-żmien sabiex jimplimentaw id-disposizzjonijiet tad-Direttiva 91/414/KEE rigward il-prodotti għall-protezzjoni tal-pjanti li jkun fihom il-mepanipirim u b'mod partikolari sabiex jagħmlu rivista ta' l-awtorizzazzjonijiet proviżorji eżistenti u, l-iktar tard sat-tmiem ta' dan il-perjodu taż-żmien, sabiex jittrasformaw dawn l-awtorizzazzjonijiet f'awtorizzazzjonijiet permanenti, li jemendawhom jew li jirtirawhom skond id-disposizzjonijiet ta' din id-Direttiva.(7) Huwa għalhekk aproprjat li d-Direttiva 91/414/KEE tiġi emendata kif jixraq.(8) Il-miżuri provvduti f'din id-Direttiva huma skond l-opinjoni tal-Kumitat Permanenti tal-Katina ta' l-Ikel u s-Saħħa ta' l-Annimali,ADOTTAT DIN ID-DIRETTIVA:Artikolu 1L-Anness I mad-Direttiva 91/414/KEE huwa emendat kif iddikjarat fl-Anness ma' din id-Direttiva.Artikolu 21. L-Istati Membri għandhom jadottaw u jippubblikaw mhux iktar tard mill-31 ta' Marzu 2005 il-liġijiet, ir-regolamenti u d-disposizzjonijiet amministrattivi meħtieġa sabiex jikkonformaw ma' din id-Direttiva. Għandhom jikkomunikaw minnufih lill-Kummissjoni t-test ta' dawn id-disposizzjonijiet u tabella tal-korrelazzjoni bejn dawn id-disposizzjonijiet u din id-Direttiva.Għandhom japplikaw dawn id-disposizzjonijiet mill-1 ta' April 2005.Meta l-Istati Membri jadottaw dawn il-miżuri, dawn għandu jkollhom referenza għal din id-Direttiva jew għandhom ikunu akkumpanjati b'din ir-referenza fl-okkazzjoni tal-pubblikazzjoni uffiċjali tagħhom. L-Istati Membri għandhom jistabbilixxu kif trid issir din ir-referenza.2. L-Istati Membri għandhom jikkomunikaw lill-Kummissjoni t-testi tad-disposizzjonijiet ewliena fil-liġijiet nazzjonali li huma jadottaw fil-qasam kopert b'din id-Direttiva.Artikolu 31. L-Istati Membri għandhom jagħmlu rivista ta' l-awtorizzazzjoni għal kull wieħed mill-prodotti għall-protezzjoni tal-pjanti li jkun fih il-mepanipirim sabiex jiżguraw illi jkunu skond il-kondizzjonijiet li għandhom x'jaqsmu ma' din is-sustanza attiva dikjarata fl-Anness I mad-Direttiva 91/414/KEE. Meta meħtieġ, għandhom jemendaw jew jirtiraw l-awtorizzazzjonijiet skond id-Direttiva 91/414/KEE l-iktar tard sal-31 ta' Marzu 2005.2. Għal kull wieħed mill-prodotti għall-protezzjoni tal-pjanti li jkun fih il-mepanipirim jew bħala s-sustanza attiva waħdiena jew bħala wieħed minn numru ta' sustanzi attivi li kollha ġew elenkati fl-Anness I mad-Direttiva 91/414/KEE l-iktar tard sat-30 ta' Settembru 2004, l-Istati Membri għandhom jagħmlu valutazzjoni mill-ġdid tal-prodott skond il-prinċipji uniformi pprovvduti fl-Anness VI mad-Direttiva 91/414/KEE fuq il-bażi ta' dossier li jissodisfa l-ħtiġiet ta' l-Anness III ma' din id-Direttiva. Fuq il-bażi ta' din il-valutazzjoni, għandhom jistabbilixxu jekk il-prodott jissodisfax il-kondizzjonijiet iddikjarati fl-Artikolu 4(1)(b), (ċ), (d) u (e) tad-Direttiva 91/414/KEE.Wara li jistabbilixxu dan, l-Istati Membri għandhom:(a) fil-każ ta' prodott li jkun fih il-mepanipirim bħala s-sustanza attiva waħdiena, jemendaw jew jirtiraw l-awtorizzazzjoni, meta meħtieġ, l-iktar tard sat-28 ta' Frar 2009; u(b) fil-każ ta' prodott li jkun fih il-mepanipirim bħala wieħed minn numru ta' sustanzi attivi, jemendaw jew jirtiraw l-awtorizzazzjoni, meta meħtieġ, sal-31 ta' Marzu 2006 jew sad-data ffissata għal din l-emenda jew dan l-iritrar fid-Direttiva jew id-Direttivi rispettivi li żiedu s-sustanza jew is-sustanzi rilevanti fl-Anness I mad-Direttiva 91/414/KEE, liema minnhom hija l-aħħar.Artikolu 4Din id-Direttiva għandha tidħol fis-seħħ fl-1 ta' Ottubru 2004.Artikolu 5Din id-Direttiva hija ndirizzata lill-Istati Membri.Magħmula fi Brussel, fis-26 ta' April 2004.Għall-KummissjoniDavid ByrneMembru tal-Kummissjoni[1] ĠU L 230, tad-19.8.1991, pġ. 1. Direttiva kif l-aħħar emendata bid-Direttiva tal-Kummissjoni 2004/30/KE (ĠU L. 77, tat- 13.3.2004, pġ. 50).[2] ĠU L 317, tas-26.11.1998, pġ. 47.[3] Opinjoni tal-Panel Xjentifiku tas-Saħħa tal-Pjanti, il-Prodotti għall-Protezzjoni tal-Pjanti u l-Fdalijiet tagħhom fuq talba mill-Kummisjoni Ewropea relatata mal-valutazzjoni tal-mepanipirim fil-Kuntest tad-Direttiva tal-Kunsill 91/414/KEE, il-Ġurnal EFSA (2003) 4, 1-14.--------------------------------------------------ANNESSFl-Anness I il-fillieri li ġejjin għandhom jiżdiedu fit-tarf tat-tabella:In-Nru | L-Isem Komuni, in-Numru ta' l-identifikazzjoni taċ-CIPAC | L-Isem tal-IUPAC | - Is-safa, | Id-Dħul fis-seħħ | L-Iskadenza ta' l-inklużjoni | Disposizzjonijiet speċifiċi |91 | Il-Mepanipirim CAS Nru 110235-47-7 Nru tas-CIPAC 611 | Il-N-(4-metil-6-prop-1-inil-pirimidin-2-il)anilin | 960 g/kg | L-1 ta' Otubru 2004 | It-30 ta' Settembru 2014 | Jistgħu jiġu awtorizzati biss l-użi bħala funġiċida Għall-implimentazzjoni tal-prinċipji uniformi ta' l-Anness VI, għandu jitqies ir-rapport tar-rivista dwar il-mepanipirim, u b'mod partikolari l-Appendiċijiet I u II ta' miegħu, kif iffinalizzati fil-Kumitat Permanenti tal-Katina ta' l-Ikel u s-Saħħa ta' l-Annimali fit-30 ta' Marzu 2004. F'din l-istima ġenerali, l-Istati Membri għandhom jagħtu attenzjoni partikolari għall-protezzjoni ta' l-organiżmi akwatiċi. Għandhom jiġu applikati miżuri għat-taffija tar-riskji, meta approprjati. |--------------------------------------------------


title: Direttiva tal-Kummissjoni 2009/88/KE tat- 30 ta’ Lulju 2009 li temenda d-Direttiva 98/8/KE tal-Parlament Ewropew u tal-Kunsill biex tinkludi t-thiacloprid bħala sustanza attiva fl-Anness I għaliha (Test b’relevanza għaż-ŻEE)

text:
                  31.7.2009

                  MT

                  Il-Ġurnal Uffiċjali tal-Unjoni Ewropea

                  L 199/15

            DIRETTIVA TAL-KUMMISSJONI 2009/88/KE
      tat-30 ta’ Lulju 2009
      li temenda d-Direttiva 98/8/KE tal-Parlament Ewropew u tal-Kunsill biex tinkludi t-thiacloprid bħala sustanza attiva fl-Anness I għaliha
      (Test b’relevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva 98/8/KE tal-Parlament Ewropew u tal-Kunsill tas-16 ta’ Frar 1998 rigward it-tqegħid fis-suq ta’ prodotti bijoċidali (1), u b’mod partikolari l-Artikolu 11(4) tagħha,
      Billi:

                  (1)

                  Ir-Renju Unit fl-20 ta’ Frar 2006 rċieva applikazzjoni minn Lanxess Deutschland GmbH, skont l-Artikolu 11(1) tad-Direttiva 98/8/KE, biex is-sustanza attiva thiacloprid tiddaħħal fl-Anness I jew IA tagħha għall-użu fi prodotti tat-tip 8, preservattivi tal-injam, kif definiti fl-Anness V għad-Direttiva 98/8/KE. It-thiacloprid ma kienx fis-suq fid-data msemmija fl-Artikolu 34(1) tad-Direttiva 98/8/KE bħala sustanza attiva fi prodott bijoċidali.

                  (2)

                  Wara li wettaq valutazzjoni, ir-Renju Unit fit-3 ta’ Lulju 2007 ressaq lill-Kummissjoni rapport tal-awtorità kompetenti, flimkien ma’ rakkomandazzjoni.

                  (3)

                  Ir-rapport tal-awtorità kompetenti kien eżaminat mill-Istati Membri u l-Kummissjoni fi ħdan il-Kumitat Permanenti tal-Prodotti Bijoċidali fit-28 ta’ Mejju 2008, u r-riżultati ta’ dan l-eżami ġew inkorporati f’rapport ta’ valutazzjoni.

                  (4)

                  Mill-eżamijiet li saru, jidher li l-prodotti bijoċidali użati bħala preservattivi tal-injam u li fihom it-thiacloprid jistgħu jiġu preżunti li jissodisfaw ir-rekwiżiti stipulati fl-Artikolu 5 tad-Direttiva 98/8/KE. Għaldaqstant huwa f’loku li t-thiacloprid jiddaħħal fl-Anness I.

                  (5)

                  Madankollu, ġew identifikati riskji mhux aċċettabbli għat-trattament in situ ta’ strutturi tal-injam qrib l-ilma, fejn ma jkunx possibbli li ma jitħalliex iseħħ xi rilaxx fil-kompartiment akkwatiku. Għaldaqstant ma għandhomx jingħataw awtorizzazzjonijiet għal dawn l-użi sakemm ma tkunx tressqet dejta biex turi li l-prodotti jistgħu jintużaw mingħajr riskji mhux aċċettabbli għall-ambjent.

                  (6)

                  L-użi potenzjali mhux kollha ġew evalwati fil-livell Komunitarju. Għaldaqstant huwa f’loku li l-Istati Membri jivvalutaw dawk ir-riskji għall-kompartimenti u l-popolazzjonijiet li għadhom ma ġewx indirizzati b’mod rappreżentattiv fil-valutazzjoni tar-riskju Komunitarja, u li, meta jkunu qed jagħtu awtorizzazzjonijiet tal-prodotti, jiżguraw li jittieħdu miżuri adegwati jew jiġu imposti kundizzjonijiet speċifiċi biex itaffu r-riskji identifikati għal livelli aċċettabbli.

                  (7)

                  Fid-dawl tar-riżultati tar-rapport ta’ valutazzjoni, huwa f’loku li, għall-prodotti li fihom it-thiacloprid u li jintużaw bħala preservattivi tal-injam, ikun hemm l-esiġenza li jittieħdu miżuri ta’ tnaqqis tar-riskju fil-livell tal-awtorizzazzjoni tal-prodott, biex jiġi żgurat li r-riskji jitnaqqsu għal livell aċċettabbli skont l-Artikolu 5 tad-Direttiva 98/8/KE u l-Anness VI għaliha. B’mod partikolari, għandhom jittieħdu miżuri adegwati biex jipproteġu l-kompartiment tal-ħamrija u dak akkwatiku, minħabba li matul il-valutazzjoni ġew identifikati riskji mhux aċċettabbli għal dawn il-kompartimenti. Prodotti maħsuba għall-użu industrijali u/jew professjonali għandhom jintużaw b’tagħmir protettiv adegwat jekk ir-riskju identifikat għall-utenti industrijali u/jew professjonali ma jkunx jista’ jitnaqqas b’mezzi oħra.

                  (8)

                  Għandu jitħalla jgħaddi perjodu raġonevoli qabel ma sustanza attiva tiddaħħal fl-Anness I, biex l-Istati Membri jkunu jistgħu jġibu fis-seħħ il-liġijiet, regolamenti u dispożizzjonijiet amministrattivi meħtieġa għall-konformità ma’ din id-Direttiva.

                  (9)

                  Id-Direttiva 98/8/KE għalhekk għandha tiġi emendata skont dan.

                  (10)

                  Il-Kumitat Permanenti tal-Prodotti Bijoċidali ġie kkonsultat fit-30 ta’ Mejju 2008 u ta opinjoni pożittiva dwar l-abbozz ta’ Direttiva tal-Kummissjoni li temenda l-Anness I għad-Direttiva 98/8/KE tal-Parlament Ewropew u tal-Kunsill biex tinkludi it-thiacloprid bħala sustanza attiva. Fil-11 ta’ Ġunju 2008, il-Kummissjoni ressqet l-abbozz imsemmi għall-iskrutinju tal-Parlament Ewropew u l-Kunsill. Il-Parlament ma opponiex l-abbozz ta’ miżuri fl-iskadenza stabbilita. Il-Kunsill oppona l-adozzjoni mill-Kummissjoni, bl-indikazzjoni li l-miżuri proposti kienu jmorru lil hinn mill-poteri ta’ implimentazzjoni pprovduti fid-Direttiva 1998/8/KE. B’konsegwenza ta’ dan, il-Kunsill ma adottax il-miżuri abbozzati u ressaq abbozz emendat tad-Direttiva kkonċernata quddiem il-Kumitat Permanenti tal-Prodotti Bijoċidali. Il-Kumitat Permanenti ġie kkonsultat fuq l-abbozz imsemmi fl-20 ta’ Frar 2009.

                  (11)

                  Il-miżuri pprovduti f’din id-Direttiva huma f’konformità mal-opinjoni tal-Kumitat Permanenti tal-Prodotti Bijoċidali,

            ADOTTAT DIN ID-DIRETTIVA:
      Artikolu 1
      L-Anness I għad-Direttiva 98/8/KE huwa emendat skont l-Anness għal din id-Direttiva.
      Artikolu 2
      1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma’ din id-Direttiva mhux aktar tard minn 6 xhur wara d-dħul fis-seħħ tagħha.
      Meta l-Istati Membri jadottaw dawk id-dispożizzjonijiet, dawn għandhom ikollhom referenza għal din id-Direttiva jew għandhom ikunu akkumpanjati b’referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir tali referenza.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert b’din id-Direttiva.
      Artikolu 3
      Din id-Direttiva għandha tidħol fis-seħħ fl-għoxrin jum wara dak li fih tiġi ppubblikata f’Il-Ġurnal Uffiċjali tal-Unjoni Ewropea.
      Artikolu 4
      Din id-Direttiva hija indirizzata lill-Istati Membri.

         Magħmul fi Brussell, it-30 ta’ Lulju 2009.

               Għall-Kummissjoni

            Stavros DIMAS

               Membru tal-Kummissjoni

         (1)  ĠU L 123, 24.4.1998, p. 1.

         ANNESS
         L-entrata li ġejja ‘Nru 18’ għandha tiddaħħal fl-Anness I għad-Direttiva 98/8/KE:

                        Nru

                        Isem Komuni

                        Isem IUPAC
                        Numri ta’ Identifikazzjoni

                        Purezza minima tas-sustanza attiva fil-prodott bijoċidali kif imqiegħed fis-suq

                        Data tal-inklużjoni

                        Skadenza sa meta għandha tiġi ddeterminata l-konformità mal-Artikolu 16(3)
                        (ħlief għall-prodotti li fihom iktar minn sustanza attiva waħda li għalihom l-iskadenza sa meta għandhom jikkonformaw mal-Artikolu 16(3) għandha tkun dik stipulata fl-aħħar deċiżjoni minn dawk dwar l-inklużjoni marbuta mas-sustanzi attivi tagħhom)

                        Data ta’ skadenza tal-inklużjoni

                        Tip ta’ prodott

                        Dispożizzjonijiet speċifiċi (*)

                        “18

                        Thiacloprid

                        (Z)-3-(6-chloro-3-pyridylmethyl)-1,3-thiazolidin-2-ylidenecyanamide
                        Nru tal-KE: mhux applikabbli
                        Nru tal-CAS: 111988-49-9

                        975  g/kg

                        fl-1 ta’ Jannar 2010.

                        mhux applikabbli

                        fil-31 ta’ Diċembru 2019.

                        8

                        Meta l-applikazzjoni għall-awtorizzazzjoni ta’ prodott tkun qed tiġi evalwata, skont l-Artikolu 5 u l-Anness VI, l-Istati Membri għandhom jevalwaw, meta rilevanti għall-prodott partikolari, dawk ix-xenarji ta’ użu u/jew esponiment u/jew popolazzjonijiet li għalihom ma ġewx indirizzati fil-valutazzjoni fuq livell Komunitarju u li jistgħu jiġu esposti għall-prodott.
                        Meta jagħtu awtorizzazzjoni għall-prodott, l-Istati Membri għandhom jivvalutaw ir-riskji u sussegwenteent jiżguraw li jittieħdu miżuri adegwati jew li jkunu imposti kundizzjonijiet speċifiċi biex jittaffew ir-riskji identifikati.
                        L-awtorizzazzjonijiet għall-prodotti jistgħu jingħataw biss meta l-applikazzjoni turi li r-riskji jistgħu jitnaqqsu għal livelli aċċċettabbli.
                        L-Istati Membri għandhom jiżguraw li l-awtorizzazzjonijiet huma soġġetti għall-kundizzjonijiet li ġejjin:

                                    (1)

                                    Fid-dawl tal-preżunzjonijiet li saru waqt il-valutazzjoni tar-riskju, il-prodotti awtorizzati għall-użu industrijali u/jew professjonali għandhom jintużaw b’tagħmir protettiv persunali adegwat sakemm ma jkunx jista’ jintwera fl-applikazzjoni għall-awtorizzazzjoni tal-prodott li r-riskju għall-utenti industrijali u/jew professjonali jistgħu jitnaqqsu għal livell aċċettabbli b’mezzi oħra;

                                    (2)

                                    Fid-dawl tar-riskji identifikati għall-kompartiment tal-ħamrija u dak akkwatiku, jeħtieġ li jittieħdu miżuri xierqa għat-taffija tar-riskji sabiex jipproteġu dawk il-kompartimenti. B’mod partikolari, it-tikketti u/jew il-fuljetti tad-dejta tas-sikurezza tal-prodotti awtorizzati għall-użu industrijali għandhom jindikaw li l-injam li jkun għadu kemm ġie ttrattat jeħtieġlu jinħażen wara t-trattament taħt għata jew fuq bażi iebsa impermeabbli biex ma jitħalliex li jkun hemm rilaxxi diretti fil-ħamrija jew fl-ilma, u li kwalunkwe materjal li jiskula mill-injam jeħtieġlu jinġabar għall-użu mill-ġdid jew għar-rimi;

                                    (3)

                                    Il-prodotti ma għandhomx jiġu awtorizzati għat-trattament fil-post ta’ njam ħdejn l-ilma, fejn rilaxxi diretti fil-kompartiment akkwatiku ma jkunux jistgħu jiġu pprevenuti, jew għal injam li se jkun f’kuntatt mal-ilma tal-wiċċ, sakemm ma tkunx tressqet dejta li turi li l-prodott jissodisfa r-rekwiżiti tal-Artikolu 5 u tal-Anness VI, jekk meħtieġ bl-applikazzjoni ta’ miżuri xierqa tat-taffija tar-riskji.”

            (*)  Għall-implimentazzjoni tal-prinċipji komuni tal-Anness VI, il-kontenut u l-konklużjonijiet tar-rapporti ta’ valutazzjoni huma disponibbli fuq il-websajt tal-Kummissjoni: http://ec.europa.eu/comm/environment/biocides/index.htm